Ihi igujilen-nni mi wallan ulac akk ansi ara ɛacen kkren ddukklen ruḥen, la laḥḥun la laḥḥun, ufan-d tala aqcic-nni yessared-d deg tala n yiqelwacen yuɣal d aqelwac, taqcict-nni tessared-d seg tala n tḥeḍriyin tuɣal d taḥeḍrit. Ruḥ ɣer wexxam n ṣṣelṭan ttnadin axeddim dina, tuɣal txeddem taḥdayt-nni dina, segmi akken tecbaḥ mačči d kra yeḍleb-itt-id ṣṣelṭan i zzwaǧ, tenna-as meɛna ad iyi-tɛahdeḍ Rebbi ur tzelluḍ ara aqelwac-agi, iɛuhed Rebbi akken i as-tenna yuɣ-itt.